Hvis du har fået et forsikringstilbud via en af vores samarbejdspartnere, videregiver vores samarbejdspartner med din tilladelse dine personoplysninger og det ønskede forsikringstilbud til os. Personoplysningerne, som vi modtager fra samarbejdspartneren om dig, modtager vi for at kunne effektuere forsikringen og sikre dig dækning. Den efterfølgende behandling i det løbende kundeforhold kan du læse mere om i denne privatlivspolitiks afsnit b ”administration af dit kundeforhold”. Der vil også være tilfælde, hvor vores samarbejdspartner alene har indhentet din tilladelse til at videresende dine kontaktoplysninger til os med henblik på, at vi kan kontakte dig for at give dig et forsikringstilbud.